laion/Wikipedia-Exotic huggingface dataset:
מחוז רקוב ומחוז כיס

בהיסטוריה של בריטניה, המונח מחוז רקוב (באנגלית: Rotten borough) מתייחס למחוז בחירה קטן כל כך, שמאפשר למעשה לאדם אחד שליטה בבחירת חבר הפרלמנט. כתוצאה מכך הייתה לאותו אדם השפעה בלתי ראויה ובלתי יחסית בפרלמנט. מחוזות כאלה היו קיימים במשך מאות שנים, אבל רק במאה ה-18 נכנס לשימוש המונח "מחוז רקוב". במשך מאות שנים, מחוזות הבחירה בבריטניה ובאירלנד לא השתנו בהתאם לשינויים באוכלוסייה. בכמה אזורים, מספר הבוחרים היה קטן כל כך, שאפשר היה לשחד את כולם. חבר פרלמנט עלול היה לייצג רק אנשים מעטים, ואפילו אדם אחד. לעומת זאת, לאזורים שזכו לצמיחה מאסיבית, כמו העיר מנצ'סטר לא היה ייצוג נפרד (אם כי תושבי העיר שהייתה להם זכות בחירה יכלו להצביע במחוז הכפרי התואם). חלק מהמחוזות הרקובים מילאו בעבר תפקיד חשוב בפוליטיקה הבריטית, אך מאז חשיבותם פחתה. דוגמה למחוז רקוב היה מחוז הבחירה של אולד סארום. אולד סארום הייתה עיר פורחת במאה ה-12, אבל משנוסדה העיר הסמוכה סולסברי, שהייתה חשופה פחות לפגעי מזג האוויר, עברה רוב אוכלוסייתה לשם. במחוז הבחירה של אולד סארום נותרו 3 בתים ו-7 בוחרים. המונח "מחוז רקוב" מתאר לפיכך גם את השחיתות המתבטאת בבחירות במחוז זה, אבל גם את הריקבון הפיזי של אזור שנזנח. מחוז גדול מעט יותר, אך הניתן עדיין להשפעה בקלות יחסית, נקרא מחוז כיס (באנגלית: Pocket borough). המונח מתאר מחוז בחירה שבו האוכלוסייה קטנה מספיק כדי להיות לכל צורך מעשי תחת השליטה (או "בכיסו") של בעל קרקעות עיקרי אחד. על חשיבותם של המחוזות הרקובים ומחוזות הכיס ניתן ללמוד מכך שבזמן מסוים, מתוך 405 חברי פרלמנט נבחרים, 293 נבחרו על ידי פחות מ-500 בוחרים כל אחד. ברבים ממחוזות הכיס נבחר בעל הקרקע כחבר הפרלמנט, מה שיצר ייצוג יתר של בעלי קרקעות הגדולים בפרלמנט. במחוזות אחרים "קנו" אצילים, חברי בית הלורדים, את מושבי הפרלמנט עבור בניהם, ובאופן זה השיגו שליטה כפולה, הן בבית הנבחרים והן בבית הלורדים. במאה ה-19, החלו לנקוט צעדים לחיסול המחוזות הרקובים. בחוק הרפורמה משנת 1832 בוטלו רוב המחוזות מועטי הבוחרים, בעוד מרכזי אוכלוסייה גדולים ואזורים מרובי תעשייה זכו בהגדלת הייצוג. מחוזות הכיס בוטלו לבסוף בחוק הרפורמה משנת 1867, שבו נקבע העיקרון שבכל מחוז צריכים להיות בערך אותו מספר בוחרים. חוקים נוספים קבעו הקמה של ועדת גבולות שנועדה ליישם את העיקרון בהתאם לתנועת האוכלוסייה. בחוק הבחירות משנת 1872 הפך שוחד בחירות לבלתי חוקי, נקבע שהבחירות יהיו חשאיות, מה שהגביל את יעילות השוחד משום שאי אפשר היה לדעת כיצד כל אדם בחר. שינוי זה גם הוריד באופן משמעותי את עלות מערכת הבחירות. הטיה בקביעת מחוזות בחירה topic/pocket-borough מחוז רקוב ומחוז כיס, באתר אנציקלופדיה בריטניקה (באנגלית)
ראלי (פירושונים)

האם התכוונתם ל... ראלי (Rally)- ספורט מוטורי ראלי דקר – (בעבר ראלי פריז-דקר) הוא ראלי המתחיל באירופה ומסתיים באפריקה ראלי (קרוליינה הצפונית) (Raleigh) - בירת מדינת צפון קרוליינה בארצות הברית מוזיאון ראלי – מוזיאון לאמנות לטינו-אמריקאית בקיסריה ראלי - בטניס, רצף חבטות שמתחיל בחבטת ההגשה ובסופו משיג אחד השחקנים נקודה אישים: בוטרוס בוטרוס ראלי (غالي, תעתיק מדויק: ע'אלי) - דיפלומט מצרי ומזכ"ל האו"ם השישי סר וולטר ראלי (Raleigh) - סופר, משורר, חייל, חצרן ומגלה ארצות אנגלי מהמאות ה-16 וה-17 עוז ראלי – כדורגלן ישראלי ריילי ראלים
תקפות (לוגיקה)

בלוגיקה, טיעון תקף (באנגלית: Valid) הוא טיעון שבו המסקנה נובעת מן ההנחות. בעוד שכל טענה המהווה חלק מן הטיעון היא או אמיתית או שקרית, הטיעון אינו נמדד כאמיתי או שקרי, אלא כתקף או בלתי-תקף. אריסטו היה הראשון להגדיר את תקפותו של טיעון כקשר הכרחי בין ערכי האמת של הטענות המקושרות בו, דהיינו כהכרח שבו נובעת אמיתות המסקנה מן האמיתות של ההנחות. על פי אריסטו לטיעונים התקפים יש צורה אשר בה בכל תוכן יישמר הקשר: אם ההנחות אמיתיות, גם המסקנה אמיתית, ללא קשר למשמעותם המסוימת של המונחים המופיעים בהן. לפיכך טיעון הוא תקף, כאשר לא ניתן להציג דוגמה נגדית שיש לה את אותה צורת-טיעון, אך בה ההנחות אמיתיות והמסקנה שקרית. במונחים מודרניים, ההכרח הלוגי של הנביעה מובן כך: אין מצב שבו ההנחות אמיתיות והמסקנה שקרית. ובאופן מדויק יותר, אין מודל שבו ההנחות אמיתיות אבל המסקנה שקרית. לדוגמה, הטיעון הבא: כל יונק הוא בן-תמותה כל כלב הוא יונק לכן: כל כלב הוא בן-תמותה הוא טיעון תקף, מכיוון שיש לו את הצורה: כל א' הוא ב' כל ב' הוא ג' לכן: כל א' הוא ג' צורה זו (טרנזיטיביות) תקפה עבור כל הצבה של מונחים במקום א', ב' או ג'. הצורה מבטיחה שעבור כל מונח אותו נחליף באחת מהאותיות שאם ההנחות יהיו אמיתיות, כך גם המסקנה; זה מובטח מכיוון שאין באפשרותנו לחשוב על דוגמה נגדית. התקפות של טיעון כזה כמעט ברורה מאליה. ברור לנו שאם שתי ההנחות אמיתיות, גם המסקנה, בהכרח, אמיתית. אין באפשרותנו להעלות על דעתנו מצב שבו ההנחות אמיתיות והמסקנה אינה אמיתית. אבל מה אם אחת ההנחות שקרית? או אז הטיעון עודנו תקף, אף שבמקרה כזה ייתכן שהמסקנה שקרית. אריסטו סבר כי טיעונים הם תקפים בזכות צורתם, ללא קשר לשאלה האם חלק מהטענות שקריות מבחינת התוכן שלהן. ההבחנה בין טיעון תקף שבו ההנחות אמיתיות לטיעון תקף שבו ההנחות אינן אמיתיות היא ההבחנה בין "נאותות" (soundness) ל"אי-נאותות" של הטיעון, אבל היא אינה משפיעה על תקפות הטיעון עצמה. לעומת זאת, הטיעון הבא: השמים כחולים או חומים לכן: השמים כחולים הוא לא טיעון תקף, למרות שמסקנתו נכונה עובדתית, משום שהצורה שלו אינה תקפה: א' הוא ב' או ג' לכן: א' הוא ב' צורה זו אינה נכונה בהצבות מסוימות. כלומר, ניתן להחליף בה את האותיות במונחים שיראו שמן ההנחה האמיתית נובעת מסקנה שקרית; למשל: השמים חומים או כחולים לכן: השמים חומים מתפיסה זו של הצורה התקפה של הטיעון יוצא, שאם בטיעון מסוים ההנחות אמיתיות והמסקנה שקרית אזי הטיעון אינו תקף. טיעונים בעלי צורה לא-תקפה מכונים גם כשל לוגי. לוגיקה סילוגיזם קשר לוגי היסק טענה אריסטו תקפות, באתר אנציקלופדיה בריטניקה (באנגלית) תקפות, באתר MathWorld (באנגלית)
טום ויטאקר

תומאס ג'יימס ויטאקר (באנגלית: Thomas James Whittaker;‏ 21 ביולי 1898, אלדרשוט – 24 באוקטובר 1956, לונדון) היה כדורגלן אנגלי, מדריך כושר ומאמן. ויטאקר גדל בניוקאסל החל מגיל צעיר מאוד. הקריירה שלו החלה בצפון מזרח אנגליה כשחקן נוער, ובמקביל הוא למד לקראת תואר של מהנדס ימי שאותו ניצל מאוחר יותר כשעבד עבור חברה מקומית. הוא גויס לצבא הבריטי ב-1917, אך מאוחר יותר עבר לצי המלכותי. ב-1919 הוא שוחרר מהשירות. ויטאקר היה גם כדורגלן בזמן ששירת ביחידתו, ולאחר מלחמת העולם הראשונה הוא ויתר על הקריירה כמהנדס והצטרף לארסנל של לזלי נייטון בנובמבר 1919. בתחילת דרכו בארסנל הוא שיחק בעמדת החלוץ המרכזי, ולאחר מכן עבר לשחק כשחקן כנף. ויטאקר חתם על חוזה המקצוען שלו בינואר 1920, וערך את הופעת הבכורה שלו בהפסד החוץ לווסט ברומיץ' אלביון ב-6 באפריל 1920. הוא הפך לשחקן קבוע בהרכב בשנות ה-20, והשתתף ב-70 משחקים שבהם הבקיע שני שערים. ויטאקר היה חלק ממשלחת התאחדות הכדורגל האנגלית שסיירה באוסטרליה ב-1925. במהלך הביקור הוא השתתף במשחק בוולונגונג ובמהלכו שבר את עצם הפיקה. כתוצאה מכך הוא נאלץ לפרוש ממשחק פעיל. ויטאקר שאף להמשיך לעסוק בכדורגל, והחליט להצטרף לצוות האימון של ארסנל וללמוד פיזיותרפיה. החל מ-1927 הוא היה מדריך הכושר הבכיר של ארסנל תחת הרברט צ'פמן כאשר חלק לא קטן מהשחקנים היו יותר מבוגרים ממנו. לוויטאקר היה תפקיד מרכזי בפעילותו של צ'פמן לשינוי משטר האימונים והפיזיותרפיה במועדון, והוא היה חלק חשוב מהצוות שהוביל את ארסנל בשנות ה-30 המוצלחות. ויטאקר המשיך לעבוד תחת ג'ורג' אליסון שהחליף את צ'פמן שמת בפתאומיות ב-1934, והתמנה גם לתפקיד מדריך הכושר של נבחרת אנגליה. בתחילת מלחמת העולם השנייה הוא עבד עבור ארגון ההתרעה מפני תקיפות אוויריות. מאוחר יותר במלחמה הוא שירת כטייס בחיל האוויר המלכותי, והגיע לדרגת מפקד טייסת. הוא קיבל תואר חבר במסדר האימפריה הבריטית עבור פעילותו בפלישה לנורמנדי. ויטאקר חזר לתפקיד מדריך הכושר של ארסנל עם סיום המלחמה. לאחר עזיבת אליסון ב-1947 הוא התמנה לתפקיד המאמן החדש; בהדרכתו המועדון זכה בשתי אליפויות (1947/1948 ו-1952/1953) ובגביע ה-FA‏ (1949/1950). אולם, ההצלחה של ארסנל נמוגה בשנות ה-50 כאשר ויטאקר לא מצליח להביא לארסנל כוכבים. הלחץ הכרוך בטיפול בעניינים השוטפים של כל המועדון גבה ממנו מחיר כבד ופגע בבריאותו. הוא מת מהתקף לב בבית חולים לונדוני ב-1956. מדיה וקבצים בנושא טום ויטאקר בוויקישיתוף טום ויטאקר, באתר Transfermarkt טום ויטאקר, באתר FootballDatabase.eu פרופיל המאמן, באתר Transfermarkt מאמני ארסנל באתר הרשמי של המועדון
רוברט טיבייב

רוברט טיבייב (נולד ב-22 ביוני 1961 ח בתמוז ה'תשכ"א) הוא פוליטיקאי ישראלי, חבר כנסת לשעבר, כיהן כחבר הכנסת השמונה עשרה מטעם מפלגת קדימה וחבר הכנסת העשרים מטעם מפלגת העבודה. טיבייב נולד בדרבנט שבדגסטן, אז בברית המועצות. שירת כקצין בדרגת סרן בחיל הקשר של הצבא האדום. בשנת 1994 עלה לישראל והתיישב באופקים. במסגרת פעילותו הציבורית היה חבר מועצת העיר אופקים והממונה על תיק הקליטה במועצה, חבר מועצת הקבלנים במשרד הבינוי והשיכון וחבר ועדת היגוי לפרויקטים קהילתיים מטעם ג'וינט ישראל. בנוסף, הוא מכהן כיושב ראש הנהלת קרן "התחייה", העוסקת בהעלאת יהודי ברית המועצות לשעבר לישראל. טיבייב היה פעיל מפלגת ישראל ביתנו ולאחר מכן הצטרף למפלגת קדימה. בבחירות המקדימות למועמדי קדימה לכנסת, שנערכו בדצמבר 2008, הגיע למקום ה-20 ברשימה לכנסת ונבחר לכנסת ה-18. כחבר כנסת, טיבייב היה חבר ועדת הכלכלה, ועדת המדע והטכנולוגיה, ועדת העלייה, הקליטה והתפוצות וממלא-מקום בוועדת הפנים והגנת הסביבה (חבר ללא זכות הצבעה). לקראת הבחירות לכנסת התשע עשרה פרש מ"קדימה" והצטרף למפלגת "התנועה" בראשות ציפי לבני, הוצב במקום ה-14 ולא נכנס לכנסת. לקראת הבחירות לכנסת העשרים הצטרף למפלגת העבודה והודיע על התמודדותו בפריימריז של המפלגה. הוא הוצב במקום ה-28 של רשימת המחנה הציוני המשותפת למפלגת העבודה ומפלגת התנועה, במקום השייך למפלגת העבודה ומשוריין לעולה חדש, אך הרשימה זכתה ב-24 מושבים והוא לא נכנס לכנסת. בתחילת 2018 ביטל טיבייב את חברותו במפלגת העבודה. מ-31 ביולי 2018, עם התפטרותו מהכנסת של יצחק הרצוג לקראת מינויו לראש הסוכנות היהודית, שב טיבייב למשכן הכנסת. בנובמבר 2018 הושעה טיבייב מפעילות פרלמנטרית על ידי יושב ראש הסיעה יואל חסון לאחר שבחר שלא להשתתף בהצבעה על הצעת החוק של חבר הכנסת איציק שמולי להעלאת קצבאות הזיקנה. בבחירות לכנסת לאחר מכן הוא לא התמודד. טיבייב מכהן כסגן יושב ראש בדירקטוריון קרן קיימת לישראל. יו"ר עמית בוועדה לגיוס משאבים וקשרי חוץ, ויו"ר דירקטוריון קק"ל יורו-אסיה. טיבייב הוא בעל תואר שני בהנדסת חשמל, עובד בחברת החשמל, נשוי ואב לשתיים. רוברט טיבייב, באתר הכנסת רוברט טיבייב, ברשת החברתית אקס (טוויטר) רוברט טיבייב, באתר כנסת פתוחה כרטיס ביקור – רוברט טיבייב, בערוץ כנסת באתר יוטיוב עמרי נחמיאס, הח"כ האלמוני שמביך את מופז בדרך לפיצול, באתר nana10‏, 31 במאי 2012(הקישור אינו פעיל, 30.6.2020) מורן אזולאי, העבודה בחרה: יחימוביץ', שפיר ושמולי במקומות הראשונים, באתר ynet, 14 בינואר 2015 עקיבא נוביק, המחליף של הרצוג בכנסת מטעם העבודה - בכלל לא חבר מפלגה, באתר חדשות 13 (לשעבר ערוץ עשר), 24 ביוני 2018 טל שלו‏, פרסום ראשון: שיחת ההבהרה של גבאי לח"כ ש"לא מצביע למחנה הציוני", באתר וואלה, 27 ביוני 2018 טל שניידר, ‏ח"כ רוברט טיבייב הושעה מפעילות פרלמנטרית, באתר גלובס, 28 בנובמבר 2018 חברי הדירקטוריון, באתר קרן קיימת לישראל ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
המוזיאון האתנולוגי (ברלין)

המוזיאון האתנולוגי (בגרמנית: Ethnologisches Museum) הממוקם בברלין בירת גרמניה, נחשב לאחד המוזיאונים האתנולוגיים הגדולים והנרחבים בעולם. במוזיאון למעלה מחצי מיליון מוצגים מרחבי העולם שנאספו על ידי משלחות מחקר וקולוניזציה גרמניות בשלהי המאה ה-19 וראשית המאה ה-20. המוזיאון ידוע בשחזור המבנים והכפרים המוצגים בו - המדגימים את מבני המגורים של חברות קדם - תעשייתיות מרחבי העולם. כמו כן מוצגים במוזיאון סירות שהובאו מאיי האוקיינוס השקט. מוצג ידוע נוסף של המוזיאון הוא ברונזת בנין. במוזיאון נמצאת מחלקה מיוחדת הנקראת Berliner Phonogramm-Archiv שהיא ארכיון צליל שנוסד בספטמבר 1900 בו נכלל אוסף נרחב של הקלטות קול ממסורות מוזיקליות אתנולוגיות שנאספו על ידי חוקרים, בלשנים ואתנומוזיקולוגים במקומות שונים בעולם. במקום אוסף גדול של כלי נגינה מכל רחבי העולם שהיה הבסיס לפיתוחה של שיטת הורנבוסטל-זקס לסיווג כלי נגינה אשר פותחה שם על ידי שני חלוצי האתנומוזיקולוגיה, אריך מוריץ פון הורנבוסטל (Erich Moritz von Hornbostel) וקורט זקס (Curt Sachs), שניהם יהודים שנאלצו לעזוב את גרמניה בשנת 1933 עם עליית המפלגה הנאצית לשלטון. תערוכה זו מציגה מוצגים שנאספו ביבשת אמריקה והקודמים לכיבוש ההיספני של היבשת. מרבית המוצגים הובאו ממרכז אמריקה ומאמריקה, ומקורם החל מהאלף השני לפנה"ס ועד המאה ה-16. המוצגים כוללים תגליפים, כלי אבן מעוטרים מתרבות המאיה, אסטלות אבן מגואטמלה, פסלי אלים אצטקים ותכשיטי וכילי זהב ממרכז אמריקה, ומקולומביה ופרו. תערוכה המציגה את התרבות האינדיאנית של צפון אמריקה תוך הצגת ההבדל בין התרבויות השונות שהיו: אינדיאני המישורים הגדולים, קליפורניה, דרום-מערב ארצות הברית, והאזורים הארקטיים. תערוכת מוצגים מאוסטרליה ואוקיאניה. "אולם הסירות" כולל מוצגים רבים מאזור זה, וידועה ביותר הסירה הכפולה מטונגה. תצוגה של תרבויות מזרח אסיה ובייחוד תרבויות סין בשלהי התקופה הקיסרית ואמנות עממים מיפן. התצוגה שמה דגש על מוצגים פולקלוריסטיים ודתיים (ובהם קמעות). תערוכה זו נפתחה בשנת 2005 ומציגה אמנות מאפריקה, לרבות אמנות מודרנית. מדיה וקבצים בנושא המוזיאון האתנולוגי בוויקישיתוף אתר האינטרנט הרשמי של המוזיאון האתנולוגי המוזיאון האתנולוגי, באתר אנציקלופדיה בריטניקה (באנגלית) עד שנת 1999 נקרא Museum für Völkerkunde
קרואו

קרואו (Crowe) הוא שם משפחה שמקורו באנגלית עתיקה ומשמעותו עורב. האם התכוונתם ל... שבט הקרואו (אנ') – שבט אינדיאני באמריקה הצפונית ג'ים קרואו (דמות) (אנ') – כינוי לעגני לאדם שחור בארצות הברית, המקור לשם חוקי ג'ים קרואו קמרון קרואו – במאי אמריקאי ראסל קרואו – שחקן קולנוע ניו זילנדי-אמריקאי שריל קרואו – יוצרת וזמרת רוק אמריקאית קרו
מי גבינה

מי גבינה הם תוצר לוואי של ייצור גבינה אולם ניתן גם להפיקם ישירות מן החלב באמצעי סינון מתקדמים. רק 20%-10% מהחלב מתגבש לחומר חצי מוצק הנקרא גֶבֶן ואילו הנוזלים הנותרים מכונים 'מי גבינה'. מי גבינה משמשים לייצור גבינות ריקוטה וכן במוצרי חלב ובמשקאות עתירי חלבון, תוספי מזון, מזון לתינוקות ומוצרי אפיה, ואולם מרבית מי הגבינה נשפכים ולא באים לידי שימוש. ניסיונות למחזר מי גבינה כוללים ייצור אריזות מתכלות ואפילו חומר מונע הקרחה בכבישים. מי הגבינה מכילים אחוזי שומן נמוכים ואחוז חלבון גבוה. הם מכילים כ-96% מים. הם עשירים בחלבוני מי-גבינה, בעיקר מהסוגים אלפא לקטאלבומין ובטא לקטוגלובולין, ועשויים להכיל אלבומין ופפטידים שונים, כגון GMP (קיצור ל- Glycomacropeptides) בהתאם לשיטת הייצור. בטא-לאקטוגלובולין הוא חלבון אשר מהווה את החלק הגדול בחלבון מי גבינה (50%). מחקר אודות הקשרים הכימיים בחלב פרות גילה שבטא-לקטוגלובולין יכול להיקשר לכמות רבה של ליגנדים, לרוב למולקולות הידרופוביות קטנות, כגון חומצות שומן וויטמין A. הוא עובר דנטורציה בטווח PH שבין 2 ל-9 . החלבון בטא-לאקטוגלובולין שייך לקבוצת החלבונים ליפוקאלין, (באנגלית lipocalin) שהמשקל המולקולרי שלהם נע בין 18-20kDa. מי הגבינה מכילים לקטוז, מינרלים וויטמינים המצויים בחלב, כמו גם שאריות שומן ומלחים מומסים. החלבון המזוקק ממי גבינה מורכב רובו ככולו מחלבונים פשוטי מבנה (globular proteins), ונחשב לחלבון בעל ערך ביולוגי גבוה. כלומר, ספיגתו בגוף כחלק מתזונת האדם היא טובה ויעילה. לחלק מסוגי מי הגבינה המיוצרים מוספים חומרי טעם, המקנים להם טעמים כגון טעמי שוקו ווניל. מי גבינה הם תוסף מספוא נפוץ בענף גידול הבקר, ובמיוחד בגידול עגלים. צריכת מי גבינה מסייעת לעגלים לעלות במשקל במהירות. במקומות מסוימים בעולם, כגון ניו זילנד, היוו מי הגבינה מספוא חזירים נפוץ. נכון לשנות ה-2000, למעלה מרבע מתוך כלל ייצור מי הגבינה באיחוד האירופי מופנה משימוש ענף הבקר לתזונת האדם. יש המעריכים כי בעתיד מרבית ייצור מי הגבינה תופנה לצורך זה. מי גבינה הם שלב הכרחי בתהליך הייצור של גבינת ריקוטה ושל מספר גבינות נוספות. בשווייץ נמכר משקה מקומי בשם ריבלה, שעשוי ממי גבינה מוגזים. שימוש נוסף הוא התססת מי הגבינה וזיקוקם לאלכוהול בסיסי לתעשיית הליקרים. שימוש נפוץ אחר למי גבינה הוא, ייבושם לאבקה יבשה המסיסה במים. אבקה זאת קרויה לרוב אבקת חלבון מי-גבינה (Whey Protein Powder). היא משמשת כחומר גלם בסיסי בתעשיית החלב, הממתקים והעוגות וכן תוסף מזון לספורטאים, המעוניינים להגדיל את אחוז החלבון בתזונתם. קיימות אבקות חלבון מי-גבינה מסחריות, השוברות את החלבונים הארוכים לשרשראות אמינו קצרות יותר (על הגבול בין חלבונים ופפטידים). זאת, על מנת לזרז את ספיגתו של החלבון במחזור הדם. כמו כן, האבקות המסחריות מוסיפות לחלבון חומצות אמינו נוספות, על מנת לשפר את ערכו התזונתי. מגוון רחב של מוצרי מזון ובעיקר תוספי תזונה לספורטאים מכילים אבקה שהופקה ישירות ממי גבינה. בתהליך היצור של אבקת חלבון מי הגבינה, מבודדים את חלבון מי הגבינה, ומנסים לייצר מוצר שבו ריכוז גבוה של חלבון בתוצר אחד הנקרא "אבקת חלבון 100% מי גבינה". ישנו ויכוח בין אסכולות שונות לגבי יעילות השימוש באבקת מי גבינה כתוסף חלבון האמור לבנות מסת שריר. מדיה וקבצים בנושא מי גבינה בוויקישיתוף מי גבינה, באתר אנציקלופדיה בריטניקה (באנגלית) McSweeney, Paul L. H., Fox, P. F., Advanced Dairy Chemistry, ISBN 978-1-4614-4714-6, 2013 www.nzic.org.nz/ChemProcesses/dairy/3G.pdf About the European Whey Industry - Whey Products
קרוז

האם התכוונתם ל... קרוּז (בספרדית ובפורטוגזית: Cruz; הגייה נכונה: קרוס) הוא שם משפחה שמקורו בחצי האי האיברי. משמעות המילה היא "צלב". אישים: אורלנדו קרוז – מתאגרף פורטוריקני במשקל נוצה חוליו קרוז – כדורגלן ארגנטינאי, חלוץ אינטר מילאנו טאיו קרוז – מפיק, כותב וזמר ריתם אנד בלוז ופופ אנגלי טד קרוז – סנאטור אמריקאי טום קרוז – שחקן ומפיק קולנוע אמריקאי טרי קרוז – שחקן אמריקאי סליה קרוז – זמרת ריקוד ממוצא קובני פנלופה קרוז – שחקנית ורקדנית ספרדית ריימונד קרוז – שחקן אמריקאי אחר: קרוז ביי – העיר המרכזית של האי סנט ג'ון שבאיי הבתולה של ארצות הברית שברולט קרוז – מכונית משפחתית של המותג שברולט שַיִט ("קרוז") - עיינו אוניית תענוגות. סנטה קרוז ורה קרוז
סילוגיזם היפותטי

סילוגיזם היפותטי בלוגיקה הוא טיעון תקף המבוסס על הצורה הבאה: אם א' אז ב' אם ב' אז ג' לכן: אם א' אז ג' דוגמה לסילוגיזם היפותטי כזה: אם אני לא אתעורר, לא אגיע לעבודה. אם לא אגיע לעבודה, לא אקבל משכורת. לכן, אם לא אתעורר, לא אקבל משכורת. סילוגיזם היפותטי הוא היסק תקף, דהיינו הוא מביע קשר לוגי בין הטענות גם כאשר הטענות המעורבות בו מנוגדות לעובדות. באמצעות שפת תחשיב הפסוקים ניתן להצרין את כלל ההיסק שבבסיסו של הסילוגיזם ההיפותטי כך: p → q {\displaystyle p\rightarrow q} q → r {\displaystyle q\rightarrow r} ⊢ p → r {\displaystyle \vdash p\rightarrow r} סילוגיזם
רומנו

רומנו הוא שם משפחה באיטלקית שמשמעותו היא "מרומא" או "רומניוטי". האם התכוונתם ל... אבי רומנו – תת-אלוף בצה"ל אברהם רומנו – רב בסרייבו ובירושלים. אלברט רומנו – ממנהיגי יהדות בולגריה וחבר הוועד הפועל של ההסתדרות הציונית העולמית אנדראה רומנו – במאית ומלהקת אמריקאית ממוצא איטלקי חיים רומנו (מנהל) – מנכ"ל חברת התעופה אל על חיים רומנו (נגן) – נגן כלי מיתר ישראלי יאשה רומנו – היסטוריון וחוקר תולדות שואת יהודי יוגוסלביה, בנו של הרב מנחם רומנו יוסף רומנו – מרים משקולות ישראלי, נרצח בטבח הספורטאים באולימפיאדת מינכן יקיר רומנו – ממייסדי התנועה הציונית בבולגריה, עמד בראשה בראשית דרכה והנהיג את הפלג "המתון" שבה מנחם רומנו – הרב הראשי של יהודי סרייבו ושל יהודי יוגוסלביה לאחר מלחמת העולם השנייה, בנו של הרב אברהם רומנו מרדכי רומנו – עורך דין, סופר ופובליציסט בארץ ישראל בתקופת המנדט משה רומנו – כדורגלן עבר ישראלי משה רומנו (‏משה רומנו‏ (Q109380113)) - רקדן בלט ומורה למחול ישראלי סולומון רומנו – גנרל-מאיור בצבא העממי היוגוסלבי ריי רומנו – שחקן וקומיקאי אמריקאי ממוצא איטלקי רינו רומנו – מדבב קנדי ממוצא איטלקי בית רומנו רומני (פירושונים)
אולימפיאדת השחמט 2004

אולימפיאדת השחמט ה-36 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בקלביה, שבספרד, בין 14 באוקטובר ל-30 באוקטובר 2004. באולימפיאדה זו השתתפה נבחרת ישראל שכללה את: בוריס גלפנד (2693) 2+,8=,1- אמיל סוטובסקי (2697) 3+,6=,3- איליה סמירין (2673) 2+,6=,1- בוריס אברוך (2614) 5+,5=,0- אלכסנדר חוזמן (2581) 4+,3=,1- מיכאל רויז (2560) 3+,3=,0- הנבחרת סיימה במקום 5. להלן התוצאות הקבוצתיות: נגד דרום אפריקה 0:4 - ניצחון נגד אוסטרליה 0.5:3.5 - ניצחון נגד יוגוסלביה 1:3 - ניצחון נגד בולגריה 0.5:3.5 - ניצחון נגד אוקראינה 2:2 - תיקו נגד רוסיה 3.5:0.5 – הפסד נגד ארמניה 2.5:1.5 – הפסד נגד מולדובה 2:2 - תיקו נגד קזחסטן 0.5:3.5 - ניצחון נגד שווייץ 2:2 - תיקו נגד אזרבייג'ן 1:3 - ניצחון נגד הודו 1.5:2.5 - ניצחון נגד ארצות הברית 2:2 - תיקו נגד קובה 2:2 - תיקו אולימפיאדת ה-36 לנשים התקיימה במקביל לתחרות הפתוחה. באולימפיאדה זו השתתפה נבחרת ישראל שכללה את: אנג'לה בורסוק (2306) 4+,7=,3- אירינה בוטוויניק (2239) 0+,0=,3- בלה איגלה (2196) 6+,6=,1- אולגה וסילייב (2167) 5+,3=,4- הנבחרת סיימה במקום 25. להלן התוצאות הקבוצתיות: נגד יפן 0:3 - ניצחון נגד הונגריה 2:1 – הפסד נגד ארגנטינה 1:2 - ניצחון נגד יוגוסלביה 1.5:1.5 - תיקו נגד רומניה 1:2 - ניצחון נגד בולגריה 2.5:0.5 - הפסד נגד איסלנד 0.5:2.5 - ניצחון נגד הולנד 1:2 - ניצחון נגד גאורגיה 2:1 – הפסד נגד גרמניה 1.5:1.5 - תיקו נגד שווייץ 2:1 – הפסד נגד יוון 1.5:1.5 - תיקו נגד צ'כיה 0.5:2.5 - ניצחון נגד סלובניה 1:2 - ניצחון בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים. רוסיה ארצות הברית ארמניה מדיה וקבצים בנושא אולימפיאדת השחמט 2004 בוויקישיתוף מידע על התחרות הפתוחה, באתר אולימפבייס (באנגלית) מידע על תחרות הנשים, באתר אולימפבייס (באנגלית)
אלטרנטיבת פרדהולם

באנליזה פונקציונלית (ענף במתמטיקה), אלטרנטיבת פרדהולם קובעת שעבור אופרטור קומפקטי A ממרחב בנך X לעצמו ומספר מרוכב כלשהו   λ {\displaystyle \ \lambda } שונה מאפס, רק אחד מהתנאים הבאים מתקיים:   λ I − A {\displaystyle \ \lambda I-A} הפיכה.   λ {\displaystyle \ \lambda } ערך עצמי של A עם ריבוי גאומטרי סופי ו-   λ ¯ {\displaystyle \ {\bar {\lambda }}} ערך עצמי של   A ∗ {\displaystyle \ A^{*}} עם אותו ריבוי גאומטרי. ניתן לנסח את המשפט בצורה השקולה הבאה: עבור אופרטור קומפקטי A ממרחב בנך X לעצמו ומספר מרוכב כלשהו   λ {\displaystyle \ \lambda } שונה מאפס התמונה של   A − λ {\displaystyle \ A-\lambda } סגורה ב- X ומימד הגרעין של   A − λ {\displaystyle \ A-\lambda } סופי. אלטרנטיבת פרדהולם, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ג'ק קרייסטון

ויליאם ג'ון "ג'ק" קרייסטון (אנגלית: William John "Jack" Crayston;‏ 9 באוקטובר 1910, גריינג' אובר סנדס - דצמבר 1992) היה שחקן ומאמן כדורגל אנגלי. קרייסטון שיחק עבור נבחרת בתי ספר מקומיים ועבור אולברסטון טאון לפני שעבר לנורת' בארו מהליגה השלישית ב-1928. הוא שיחק בבארו במשך שתי עונות לפני שעבר לברדפורד פארק אווניו מהליגה השנייה. בברדפורד הוא פיתח את יכולותיו והפך לקשר ימני חזק. למרות ששבר את שורש כף היד ואת רגלו בעונת 1933/1934 הוא הוחתם על ידי מועדון הכדורגל ארסנל שזכה באליפות הליגה הראשונה, כאשר מטרת ההחתמה היא להביא מחליף לצ'ארלי ג'ונס. הוא הבקיע שער במשחק הבכורה שלו נגד ליברפול ב-1 בספטמבר 1934, שהסתיים בניצחון 8 - 1 לטובת ארסנל. קרייסטון הפך לשחקן הרכב קבוע בארסנל, ובהדרגה הדיח את פרנק היל מעמדת הקשר הימני. הוא זכה עם ארסנל באליפות הליגה בעונת 1934/1935 ו-1937/1938, ובגביע ה-FA בעונת 1935/1936. בתקופה זו החל קרייסטון לשחק במדי נבחרת אנגליה. משחקו הראשון היה בניצחון 3 - 1 על נבחרת גרמניה ב-4 בדצמבר 1935, ובסך הכל הוא השתתף בשמונה משחקים עבור מדינתו בין 1935 ל-1937. הוא הבקיע שער אחד בלבד. משחקו האחרון היה בניצחון 5 - 4 נגד נבחרת צ'כוסלוביה ב-1 בדצמבר 1937. מלחמת העולם השנייה מנעה את מה שהיה אמור להיות שיא הקריירה של קרייסטון; הוא הצטרף לחיל האוויר המלכותי במקביל להשתתפות במשחקי הכדורגל הלא רשמיים של תקופת המלחמה. אולם, בזמן המלחמה הוא נפצע באופן חמור בברכו במשחק נגד וסטהאם יונייטד שנערך ב-1943, וכתוצאה מכך הוא נאלץ לפרוש מכדורגל. הוא השתתף במדי ארסנל ב-207 משחקים בסך הכל, והבקיע בהם 17 שערים. לאחר פרישתו המוקדמת ושחרורו מחיל האוויר הוא החליט לעסוק באימון. ביוני 1947 הוא התמנה לתפקיד עוזר המאמן של טום ויטאקר מארסנל. לאחר מותו של ויטאקר ב-1956 קרייסטון התמנה לממלא מקומו ב-24 באוקטובר, וב-21 בדצמבר הוא התמנה לתפקיד המאמן הקבוע. אולם, הוא עבד בארסנל במשך תקופה קצרה שלא הייתה מוצלחת; הוא לא הצליח להחתים שחקנים, ורמת המשחק של ארסנל ירדה. בעונת 1957/1958 המועדון סיים רק במקום ה-12 (הגרוע ביותר מזה 38 שנים) והפסיד באופן משפיל בגביע ה-FA לנורת'המפטון טאון מהליגה השלישית הדרומית. קרייסטון התפטר מתפקידו במאי 1958, וחודשיים לאחר מכן החל לאמן את דונקסטר רוברס. הוא החזיק במשרה זו עד לפרישתו ב-1961. Harris, Jeff & Hogg, Tony (ed.) (1995). Arsenal Who's Who. Independent UK Sports. ISBN 1-899429-03-4 ג'ק קרייסטון, באתר Transfermarkt ג'ק קרייסטון, באתר National Football Teams ג'ק קרייסטון, באתר FootballDatabase.eu פרופיל המאמן, באתר Transfermarkt מאמני ארסנל באתר הרשמי של המועדון
אלאזון

אלאזון (ביוונית: ἀλαζών) הוא אחד מסוגי הדמויות בקומדיה היוונית. המושג משמש גם לתיאור דמויות בעלות אופי דומה בקומדיות מאוחרות יותר. האלאזון מופיע בדרך כלל בתור הדמות החוסמת בקומדיה, כמו למשל אב שמפריע לאוהבים הצעירים. האלאזון מעורר גיחוך במעשיו ובכך מצחיק את הקהל. דמות הקמצן מתוך המחזה של מולייר היא דוגמה לאלאזון. האלאזון מזדהה בצורה עיוורת עם תפקידו ומעמדו ועם הנורמות החברתיות. הוא רברבן שאינו מודע לסובב אותו, וסבור שהוא ניחן בתכונות שבמציאות לא מאפיינות אותו. האלאזון מחשיב את עצמו לגבוה ומורם, למרות שבפועל אין הדבר כך. מבחינת התדמית החברתית האלאזון מזדהה לגמרי עם ה"מסכה" שלו ועם הנורמות החברתיות, הוא עסוק במראהו ובאופן שבו הסביבה רואה אותו, הוא שמרן השואף ליציבות תמידית, שגרה והרגלים. בין האלאזון לאיירון ישנם ניגודים סימטריים: האלאזון מזדהה באופן מוחלט עם תפקידו ומעמדו, הוא חי באשליות ובמציאות השקרית שהוא בנה לעצמו, והוא חושב שהוא יותר גדול ממה שהוא באמת, אך לבסוף מתגלה כנחות; לעומתו, האיירון נראה חלש ונחות כלפי חוץ, אבל יש לו ערמומיות, חוצפה ושנינות, ובסופו של דבר הוא השולט בעלילה ומשפיע יותר על ההתרחשויות. תיאטרון ביוון העתיקה Northrop Frye's Theory of Archetypes Character Functions According to Northrop Frye (אורכב 18.03.2009 בארכיון Wayback Machine) יעל רנן, ספרות המערב: הרברבן (אלאזון) 3.2 אלאזון, באתר אנציקלופדיה בריטניקה (באנגלית)